Danmarks Naturfredningsforening kritiserer installeringen af oliefyret og peger på, at det vil være mere miljøvenligt at koble kulturcafeen på en fjernvarmeledning, der løber kun 40 meter derfra. Oven købet er der tale om et miljøvenligt, flisfyret fjernvarmeværk. DN finder det videre kritisabelt, at Jammerbugt Kommune som klimakommune kan give tilskud og stå bag et nybyggeri med oliefyr. Og Helle Bak Andreasen forstår kritikken: - Det er jo ikke lige den vej, at vindene blæser. Jeg vil tage kontakt til projektmagerne for at høre, hvad deres begrundelse er for at vælge et oliefyr. Er det af økonomiske grunde, så må vi tage en dialog omkring det, siger hun til P4 Nordjylland.

Referat:
Det er uheldigt at installere et oliefyr i en nybygget natur- og kulturcafe på Gjøl Havn. Det mener formanden for kultur-, fritid- og landdistriktsudvalget i Jammerbugt Kommune Helle Bak Andreasen fra Venstre ifølge P4 Nordjylland.